=الحنيه، اني ميهونش عليه زعلي، لما ازعل ميقولش عليا اني كبرت على الكلام دا، يحضني وبعدها كل حاجه هتبقى تمم، تخيل بابا عمره محضني! كنت بشوف كل البنات في المدرسه مع باباها في اي حفله بتتعمل لكن كل مره الكرسي بتاعه الي جمبي فاضي، عمره مقالي فيكي اي كلتي ناقصك حاجه؟ مقتنع دايما ان عشان معايا فلوس يبقى كده مبسوطه، كل صحابي عرفوني عشان غنيه بعدت عنهم وبقيت لوحدي، عمره مهتم انا ممكن اكون بعيط في اوضتي؟ طب ممكن اكون حاسه ان مفيش حد جمبي؟ كل همه الشغل وبس، لما ماما ماتت حسيت قد اي الدنيا بقت فاضيه، نفسي اجرب حضنه بس، يجي جمبي ويطبطب عليا، انا بحاول دايما أقرب بس مش عارفه او يمكن معندوش وقت، محاولاتي زهقت مني من كترها، الحنيه اهم صفه في الدنيا، لما اجي اخلف هعامل بنتي بحنيه هديها كل حاجه اتحرمت منها، لازم ابوها يحبها جدا مش عوزاه يحسسها بنسبه واحد في الميه انها لوحدها او تيجي في يوم تلومني اني اخترته اب ليها، لو عاملها كويس هيضمن انها اكتر حد هيحبه، لما يتعب هتقعد جمبه وتعيط لمجرد انه موجوع، كان نفسي اعيش اللحظات دي معاه بس انا مش بشوفه غير اوقات قليله اوي